text: Àrea metropolitana de València - LLIBRE BLANC DE L'EURAM
  València, amb aproximadament 875.000 habitants i una àrea metropolitana de 1.740.000 habitants, és el major nucli poblacional del País Valencià i el tercer d'Espanya. Situada en les primeres posicions d'exportacions i importacions a nivell nacional -fonamentalment pertanyents al sector agroalimentari i automobilístic- i amb una forta afluència de turisme, actualment amb una tendència a l'alça, València juga un paper fonamental en l'articulació del corredor mediterrani.
  Des del punt de vista de les infraestructures a prioritzar en el territori, les persones assistents a la sessió realitzada a la seu de l'Octubre Centre Cultura Contemporània contemplaren els següents punts:
  Intermodalitat: necessària millora de les connexions entre els diferents nuclis poblacionals de l'àrea metropolitana de València.
  Infraestructures ferroviàries: millora i ampliació de la mitja i curta distància, així com la necessitat de la finalització del corredor mediterrani tant per a passatgers com per a mercaderies.
  Infraestructures logístiques: Impuls i manteniment del Port de València com un dels focus capdavanters de la Mediterrània. Debat sobre la ubicació de futures ampliacions (València o Sagunt) i de l'àrea logística (Riba-roja, Sagunt).